หนูมีอาการตกขาวสีเหลืองมันเหนียวมากแต่ไม่มีอาการข้างเคียง​ใดๆ เกิดจากอะไรและรักษายังไงค่ะ
สวัสดีค่ะ ตกขาวสีเหลืองเหนียวที่เป็นอยู่ หากไม่ได้มีกลิ่นเหม็นผิดปกติ ไม่มีแสบหรือคันช่องคลอดร่วม ก็ถือเป็นตกขาวที่ปกติดีค่ะ ส่วนความเหนียว-ใส ปริมาณมาก-น้อย ก็จะขึ้นอยู่กับการเปลี่ยนแปลงของฮอร์โมนในร่างกาย เช่น ในช่วงก่อนมีประจำเดือน ตกขาวมักจะเหนียวข้น เป็นต้น สำหรับสีที่เป็นสีเหลือง ก็เป็นสีที่ถือว่าปกติอยู่ค่ะ เพราะโดยปกติ ตกขาวอาจมีสีออกเหลืองเล็กน้อยได้ และหากปล่อยทิ้งไว้ให้แห้ง สีเหลืองก็จะยิ่งเข้มขึ้นค่ะสำหรับตกขาวที่ผิดปกติ เช่น สีเขียวเหลืองคล้ายหนอง สีชมพูแดง (เกิดจากมีเลือดปน) มีกลิ่นเหม็นคาว ปริมาณเยอะตลอดเวลา หรือมีอาการคันหรือแสบช่องคลอดร่วมด้วย หรือมีปวดท้องน้อย หากมีตกขาวดังกล่าว ควรพบแพทย์เพื่อรักษาค่ะ